După 100 de ani în care au fost considerate dispărute, balenele sei au reapărut în largul coastelor Patagoniei
Balenele gigantice sei (Balaenoptera borealis), care au dispărut din apele din largul coastelor Patagoniei în urmă cu un secol din cauza vânătorii excesive, au început să reapară în aceste ape, fapt care demonstrează modul în care speciile își pot reveni dacă sunt luate măsuri adecvate pentru protecția lor, transmite Reuters.